የመለስ አረንጓዴ ማዕከል ግንባታ በመጭው መስከረም ይጀመራል
በጉለሌ ክፍለ ከተማ የመለስ አረንጓዴ ማዕከል ግንባታ በመጭው መስከረም ወር ይጀመራል።ማዕከሉን ለመገንባትም ዛሬ የመሰረት ድንጋይ የማስቀመጥ ስነ ስርዓት ተከናውናል።የመለስ ዜናዊ ፋውንዴሽን የቦርድ ሊቀመንበር ወይዘሮ አዜብ መስፍን ፤ የአዲስ አበባ የኢህአዴግ ጽህፈት ቤት ሃላፊ አቶ ተወልደ ገብረ ጻድቃን እንዲሁም የኢትዮዽያ ልማት ባንክ ፕሬዘዳንት አቶ ኢሳያስ ባህረ የመሰረት ድንጋዩን በጋራ አስቀምጠዋል።ለአየር ንብረት ለውጥ የማይበገር አረንጓዴ ኢኮኖሚ ፈር ቀዳጅ በነበሩት የቀድሞ ጠቅላይ ሚንስትር መለስ ዜናዊ  ስም የተሰየመውን ይህን ማእከል ለማቋቋም የሚውለው ወጪ ሙሉ በሙሉ በኢትዮጵያ ልማት ባንክ የሚሸፈን ይሆናል።በስነ ስርዓቱ ላይ እንደተነገረው ለማዕከሉ ግንባታ 8 ሚሊየን ብር የተመደበ ሲሆን፥ የማዕከሉ ግንባታም ከስምንት ወር እስከ አንድ ዓመት ይፈጃል ተብሎ ይገመታል። (ኤፍ.ቢ.ሲ)